
ΔΕΛΤΙΟ ΤΥΠΟΥ

Εκδήλωση πυρκαγιάς και βύθιση Ι/Φ σκάφους στη Μυτιλήνη – 
Απαγόρευση απόπλου και άρση απαγόρευσης Ε/Γ-Τ/Χ–ΚΑΤ στον Πειραιά – Θάνατοι λουομένων στα Χανιά 


Τις πρωινές ώρες σήμερα, ενημερώθηκε η Λιμενική Αρχή της Μυτιλήνης, για εκδήλωση πυρκαγιάς σε ιστιοφόρο (Ι/Φ) σκάφος στη θαλάσσια περιοχή «ΤΑΡΤΙ» Πλωμαρίου Λέσβου, σε απόσταση ενός ν.μ. από την ακτή, με έναν αλλοδαπό επιβαίνοντά (υπήκοο Γερμανίας). Αμέσως, για την περιοχή απέπλευσαν δύο Περιπολικά σκάφη Λ.Σ.-ΕΛ.ΑΚΤ. (ΠΛΣ), ενώ παράλληλα ο μοναδικός επιβαίνων του Ι/Φ σκάφους περισυνελλέγη από το παραπλέον σκάφος «ΔΗΜΗΤΡΟΥΛΑ» Σ.Μ.1089. Στη συνέχεια, μετεπιβιβάστηκε σε ΠΛΣ και μεταφέρθηκε στο λιμανάκι της Σκάλας Λουτρών Μυτιλήνης. Στο σημείο μετέβη στέλεχος Λ.Σ.-ΕΛ.ΑΚΤ. από τον Λιμενικό σταθμό Περάματος, καθώς και ασθενοφόρο όχημα του ΕΚΑΒ, το οποίο παρέλαβε τον άνδρα και τον μετέφερε στο Γενικό Νοσοκομείο Μυτιλήνης καθώς έφερε εγκαύματα, ενώ παραμένει νοσηλευόμενος εκτός κινδύνου. Από την πυρκαγιά το Ι/Φ καταστράφηκε ολοσχερώς και βυθίστηκε. Προανάκριση διενεργείται από τον Λιμενικό Σταθμό Πλωμαρίου, ενώ από το συμβάν δεν παρατηρήθηκε θαλάσσια ρύπανση.
Διαθέσιμο οπτικοακουστικό υλικό έχει αναρτηθεί στο www.hcg.gr 

*****

[bookmark: _GoBack]Τις πρωινές ώρες σήμερα, ενημερώθηκε η Λιμενική Αρχή του Τζελέπη για βλάβη στην δεξιά κύρια μηχανή του επιβατηγού-οχηματαγωγού- ταχύπλοου (Ε/Γ- Τ/Χ - ΚΑΤ) «AERO 4 HIGHSPEED» σημαίας Κύπρου, κατά τη διάρκεια του πλου από το λιμάνι του Πειραιά προς το λιμένα Πόρου. Το Ε/Γ - Τ/Χ - ΚΑΤ επέστρεψε αυτοδύναμα στο λιμάνι του Πειραιά, με12άτομαπλήρωμα και 183 επιβάτες , οι οποίοι προωθήθηκαν στους προορισμούς τους με μέριμνα της εταιρείας. Από το Α' Λιμενικό Τμήμα Τζελέπη του Κεντρικού Λιμεναρχείου Πειραιά, αρχικά απαγορεύτηκε ο απόπλους του Ε/Γ- Τ/Χ - ΚΑΤ μέχρι την αποκατάσταση της βλάβης και την προσκόμιση βεβαιωτικού διατήρησης αξιοπλοΐας από τον αρμόδιο νηογνώμονα, ενώ στη συνέχεια κατόπιν προσκόμισης του βεβαιωτικού επετράπη η συνέχιση του δρομολογίου του πλοίου. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****

Τις μεσημβρινές ώρες σήμερα, ενημερώθηκε το Α’ Λιμενικό Τμήμα Χανίων του Κεντρικού Λιμεναρχείου Χανίων για την ύπαρξη μίας84χρονης ημεδαπής, χωρίς τις αισθήσεις της, στη θαλάσσια περιοχή «ΧΡΥΣΗ ΑΚΤΗ» του Δήμου Χανίων. Αμέσως, στο σημείο μετέβησαν στελέχη Λ.Σ.-ΕΛ.ΑΚΤ.Η 84χρονη παρελήφθη από ασθενοφόρο όχημα του ΕΚΑΒ και μεταφέρθηκε στο Γενικό Νομαρχιακό Νοσοκομείο Χανίων, όπου διαπιστώθηκε ο θάνατός της. Από το Α’ Λιμενικό Τμήμα Χανίων του Κεντρικού Λιμεναρχείου Χανίων που διενεργεί την προανάκριση, παραγγέλθηκε η διενέργεια νεκροψίας νεκροτομής στην Ιατροδικαστική Υπηρεσία Κρήτης. 

Επίσης, 
Τις μεσημβρινές ώρες σήμερα, ενημερώθηκε η Λιμενική Αρχή των Χανίων για την ανάσυρση μίας 76χρονης αλλοδαπής (υπηκόου Γερμανίας), χωρίς τις αισθήσεις της, από τη θαλάσσια περιοχή Γεωργιούπολης Χανίων. Η 76χρονη παρελήφθη από ασθενοφόρο όχημα του ΕΚΑΒ και μεταφέρθηκε στο Γενικό Νοσοκομείο Ρεθύμνου, όπου διαπιστώθηκε ο θάνατός της. Από το Κεντρικό Λιμεναρχείο Χανίων που διενεργεί την προανάκριση, παραγγέλθηκε η διενέργεια νεκροψίας νεκροτομής στην Ιατροδικαστική Υπηρεσία Κρήτης. 

